
Grozījumi Finanšu instrumentu tirgus likumā
Izdarīt Finanšu instrumentu tirgus likumā (Latvijas Republikas Saeimas un Ministru Kabineta Ziņotājs, 2004, 2. nr.; 2005, 10., 14. nr.; 2006, 14. nr.; 2007, 10., 22. nr.; 2008, 13., 14., 23. nr.; 2009, 7., 22. nr.; Latvijas Vēstnesis, 2011, 16. nr.; 2012, 56., 100., 186. nr.; 2013, 142., 193. nr.; 2014, 92. nr.; 2015, 124., 222. nr.; 2016, 31., 115., 254. nr.; 2017, 196., 222. nr.; 2018, 132. nr.; 2019, 52., 132., 257.A nr.; 2020, 119.A nr.; 2021, 84.B, 110., 193., 200. nr.; 2022, 75.A, 94., 128. nr.; 2023, 221. nr.; 2024, 120.A, 128.A, 193. nr.; 2025, 188. nr.) šādus grozījumus:
1. 1. pantā:
izslēgt pirmās daļas 13. punktu;
izslēgt pirmās daļas 39. punktā vārdu “reģistrēšanas”;
papildināt trešo daļu ar 6.1 punktu šādā redakcijā:
“61) prospekts — prospekts, pamatprospekts, vispārējais reģistrācijas dokuments, kopsavilkums, reģistrācijas dokuments, vērtspapīru apraksts, ES atveseļošanas prospekts, ES izaugsmes prospekts Regulas Nr. 2017/1129 izpratnē;”.
2. 3. pantā:
izslēgt 1.1 daļas 1. punktu;
izteikt 1.1 daļas 2. punktu šādā redakcijā:
“2) Komisijas 2019. gada 14. marta deleģētā regula (ES) 2019/980, ar ko Eiropas Parlamenta un Padomes regulu (ES) 2017/1129 papildina attiecībā uz tā prospekta formātu, saturu, pārbaudi un apstiprināšanu, kurš jāpublicē, publiski piedāvājot vērtspapīrus vai atļaujot to tirdzniecību regulētā tirgū, un ar ko atceļ Komisijas regulu (EK) Nr. 809/2004 (turpmāk — Regula Nr. 2019/980).”
3. 14. pantā:
izteikt panta nosaukumu šādā redakcijā:
“14. pants. Prospekta apstiprināšana publiskā piedāvājuma izteikšanai”;
izteikt otro daļu šādā redakcijā:
“(2) Prospektu vērtspapīru publiskā piedāvājuma izteikšanai apstiprina Latvijas Banka.”;
izslēgt trešo daļu;
aizstāt septītās daļas ievaddaļā vārdus “atļaujas atteikumu” ar vārdiem “atteikumu apstiprināt prospektu”;
izteikt astoto daļu šādā redakcijā:
“(8) Lēmumu par atteikumu apstiprināt prospektu izsniedz emitentam vai publiskā piedāvājuma izteicējam, kas iesniedzis Latvijas Bankai iesniegumu par prospekta apstiprināšanu.”;
papildināt pantu ar 12.1 daļu šādā redakcijā:
“(121) Latvijas Banka nosaka šā panta otrajā daļā minētā prospekta apstiprināšanai iesniedzamos dokumentus un to iesniegšanas kārtību.”;
izslēgt trīspadsmito daļu.
4. Aizstāt 41. panta trešajā daļā vārdu “reģistrēts” ar vārdu “apstiprināts”.
5. Izslēgt 44.1 panta otro daļu.
6. 48. pantā:
izteikt panta nosaukumu šādā redakcijā:
“48. pants. Prospekta apstiprināšana vērtspapīru iekļaušanai regulētajā tirgū”;
izteikt pirmo daļu šādā redakcijā:
“(1) Prospektu vērtspapīru iekļaušanai regulētajā tirgū apstiprina Latvijas Banka.”;
izslēgt otro daļu;
izteikt sesto daļu šādā redakcijā:
“(6) Lēmumu par atteikumu apstiprināt prospektu izsniedz emitentam vai personai, kas lūdz pārvedamu vērtspapīru iekļaušanu regulētajā tirgū un ir iesniegusi Latvijas Bankai iesniegumu par prospekta apstiprināšanu.”;
papildināt pantu ar astoto daļu šādā redakcijā:
“(8) Latvijas Banka nosaka šā panta pirmajā daļā minētā prospekta apstiprināšanai iesniedzamos dokumentus un to iesniegšanas kārtību.”
7. 50. pantā:
aizstāt pirmajā daļā vārdu “reģistrācijas” ar vārdu “apstiprināšanas”;
aizstāt trešajā daļā vārdu “reģistrēts” ar vārdu “apstiprināts” un vārdu “reģistrāciju” ar vārdu “apstiprināšanu”;
aizstāt piektās daļas 1. punktā vārdu “reģistrēts” ar vārdu “apstiprināts”;
aizstāt septītajā daļā vārdu “reģistrāciju” ar vārdu “apstiprināšanu”.
8. Izteikt 55.11 panta ceturtās daļas 2. punkta pirmo teikumu šādā redakcijā:
“2) tās vienīgā komercdarbība ir tādu uz aktīviem balstītu vērtspapīru emisija, kuri noteikti Regulas Nr. 2019/980 1. panta "a" punktā.”
9. Papildināt likumu ar jaunu 59.12 pantu šādā redakcijā:
“59.12 pants. Informācijas nodošana Eiropas vienotajam piekļuves punktam
Kapitālsabiedrība šā likuma 59.3 panta ceturtajā daļā, 59.4 panta sestajā daļā, 59.11 panta piektajā daļā minēto informāciju iesniedz Latvijas Bankai ievērojot šā likuma 64.2 panta 2.1 daļas noteiktās prasības, tai skaitā to kapitālsabiedrību nosaukumus, uz kurām attiecas informācija un norādi, vai informācija satur fiziskas personas datus.”.
10. Aizstāt  62. panta astotajā daļā  vārdus un skaitļus “Eiropas Komisijas regulas Nr. 2273/2003” ar vārdiem un skaitļiem “Regulas Nr. 596/2014”. 
11. Papildināt likumu ar jaunu 128.4 pantu šādā redakcijā:
“128.4 pants. Informācijas pieejamība Eiropas vienotajā piekļuves punktā
(1) Ieguldījumu brokeru sabiedrība un kredītiestāde šā likuma 126.3 panta pirmajā daļā minēto informāciju iesniedz Latvijas Bankai ievērojot šā likuma 64.2 panta 2.1 daļas noteiktās prasības, tai skaitā visu to aktīvu pārvaldītāju vai sabiedrību nosaukumus, uz kurām attiecas informācija un norādi, vai informācija satur fiziskas personas datus.”
“(2) Latvijas Banka nodrošina šī panta pirmajā daļā, šā likuma 12. panta pirmajā un otrajā daļā, 55. panta piektajā, 59.12 pantā, 126.3 panta pirmajā daļā, 133.8 panta otrajā daļā un 133.11 panta trešās daļas 3., 4. un 6. punktā minētās informācijas nodošanu Eiropas vienotajam piekļuves punktam."
"(3) Šā likuma 59.12 pantā  un 126.3 panta pirmajā daļā minēto informāciju sniedz ievērojot šā likuma 64.2 panta 2.1 daļas noteiktās prasības, tai skaitā to kapitālsabiedrību vai aktīvu pārvaldītāju nosaukumus, uz kurām attiecas informācija un norādi, vai informācija satur fiziskas personas datus."
"(4) Šā likuma 12. panta pirmajā un otrajā daļā un 133.11 panta trešās daļas 3., 4. un 6. punktā minēto informāciju sniedz Regulas Nr. 2023/2859 2. panta 3. vai 4. punktā noteiktajā formātā. Informācija satur Regulas Nr. 2023/2859 7. panta 4. punkta "b", "c" un “d” apakšpunktā minēto informāciju , tai skaitā ieguldījumu brokeru sabiedrības, regulētā tirgus organizētāja vai emitenta nosaukumus uz kuru attiecas informācija un norādi, vai informācija satur fiziskās personas datus."
"(5) Šā likuma 55. panta piektajā un 133.8 panta otrajā daļā minēto informāciju sniedz Regulas Nr. 2023/2859 2. panta 3. punktā noteiktajā formātā. Informācija satur Regulas Nr. 2023/2859 7. panta 4. punkta "b" un "c" apakšpunktā minēto informāciju, tai skaitā ieguldījumu brokeru sabiedrības, regulētā tirgus organizētāja vai emitenta nosaukumus uz kuru attiecas informācija un norādi, vai informācija satur fiziskās personas datus.”.
12. Papildināt 150. panta 2.3 daļā pēc skaitļiem un vārda “148. panta” ar vārdu  “astoto”.
13. Papildināt Pārejas noteikumus ar 85. punktu šādā redakcijā:
“85. Šā likuma 59.12 pantu, 128.4 pantu un 150. panta 2.3 daļas jauno redakciju piemēro, sākot ar  2030. gada 10. janvāri.”.
Likums stājas spēkā nākamajā dienā pēc tā izsludināšanas.

